SHBA: Kongresi i ri fillon punimet të mërkurën
Kongresi, i përfshirë nga një atmosferë përçarjesh, pritet ta ketë të vështirë të arrijë konsensus për të zgjidhur sfidat e vendit
Demokratët humbën shumicën në Dhomën e Përfaqësuesve në zgjedhjet e nëntorit, gjë që nënkupton se ligjvënësi republikan Xhon Bejnër ka shanse të bëhet kryetari i ardhshëm i Dhomës. Demokratët kanë një shumicë të ngushtë në Senat, pra Kongresi do të jetë i përçarë. Ekspertët pohojnë se Kongresi aktual do të hyjë në histori si një ndër më produktivët. Norman Ornstein është analist në Institutin American Enterprise. Arritjet përfshijnë reformat e gjera në sistemin e shëndetësisë dhe reforma të rëndësishme në institucionet financiare. Zoti Ornstein thotë se votuesit i ndëshkuan demokratët si rezultat i papunësisë së lartë. Nga ana republikane, ata zgjodhën një numër kandidatësh që përkraheshin nga lëvizja Tea Party, të cilët mbështesin politika konservatore fiskale dhe buxhetore dhe një rol të kufizuar të qeverisë. Ligjvënësi republikan Tim Skot është një ndër këta të sapo-zgjedhur. Ai thotë se deputetët e rinj do të imponojnë ndryshime: Zoti Ornstein thotë se me zëvendësimin e demokratëve dhe republikanëve të moderuar nga anëtarë të rinj më të prerë në pikëpamje, ka gjasa që klima në Uashington të jetë më e polarizuar: David Hokings i buletinit Congressional Quarterly thotë se Dhoma e Përfaqësuesve me shumicë republikane ka për ta acaruar Presidentin: Presidenti Obama, me marrëveshjen për të vazhduar shkurtimet e taksave për të gjithë amerikanët, edhe ata të pasur, ka treguar se është i gatshëm për kompromis me republikanët. Por ai ka revoltuar një numër demokratësh, të cilët thonë se presidenti ka sakrifikuar parime themelore të demokratëve. Në 2011, ka gjasa që presidentit do t’i duhet të mundohet më shumë për të gjetur baraspeshën e vështirë me një Kongres të përçarë.